Pasūtītāja VV Nr.\_\_\_\_\_\_\_\_\_\_\_\_\_\_

|  |
| --- |
| **VISPĀRĪGĀ VIENOŠANĀS**  *par**Ķirurģisko instrumentu piegādi* |
| Rīgā, 2018.gada 31.maijā |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru saskaņā ar statūtiem un pamatojoties uz 30.05.2018. dalībnieku sapulces lēmumu (protokols Nr.01-27.2.6/4) pārstāv valdes priekšsēdētāja Ilze Kreicberga un valdes locekle Elita Buša, un

**SIA “B.Braun Medical”**, tā valdes locekļa Aivara Gailīša personā, kurš rīkojas saskaņā ar statūtiem,

**SIA “R.A.L.”,** reģistrācijas Nr. 50003259951, tās valdes locekļa Ulda Ķelles personā, kurš rīkojas uz statūtu pamata,

**SIA “Amerikas Baltijas Tehnoloģiju Korporācija”**, tās valdes priekšsēdētāja Rinalda Krūkļa personā, kurš rīkojas uz statūtu pamata,

**SIA “A.Medical”**, tā valdes priekšsēdētāja Igora Palkova personā, kurš rīkojas saskaņā ar statūtiem,

**SIA “Arbor Medical Korporācija”**, tās valdes locekles Daces Rātfelderes personā, kura rīkojas uz statūtu pamata,

**SIA „TRADINTEK”**, kuru saskaņā ar statūtiem, pārstāv valdes loceklis Aleksandrs Packevičs,

**SIA „DM Premium”** , kuru saskaņā ar statūtiem pārstāv tās valdes priekšsēdētāja Līva Martinsone

(turpmāk - Piegādātāji) no otras puses, (visi kopā Puses un katrs atsevišķi - Puse), pamatojoties uz atklāta konkursa „Ķirurģisko instrumentu piegāde” (ID Nr. PSKUS 2018/45) rezultātiem un, saskaņā ar katra Piegādātāja atklātā konkursā iesniegto piedāvājumu, noslēdz šādu vispārīgo vienošanos (turpmāk – Vienošanās):

1. **Vienošanās priekšmets**
   1. Vispārīgā vienošanās nosaka kārtību, kādā tiek slēgti līgumi par atklātā konkursa “Ķirurģisko instrumentu piegāde”, ID Nr.PSKUS 2018/45 tehniskajā specifikācijā paredzētajām piegādēm.
   2. Vispārīgā vienošanās nosaka Pušu tiesības un pienākumus, kuri ir saistoši visā Vienošanās darbības laikā.
   3. Vispārīgā vienošanās lasāma kopā ar Vispārīgās vienošanās pielikumiem.
   4. Pasūtītājs Vienošanās izpildes laikā iepērk tādu Preču daudzumu, kāds nepieciešams tā darbības nodrošināšanai. Pasūtītājam nav pienākums iepirkt precīzi Līgumu pielikumos norādīto katras preču vienības apjomu, taču nepieciešamības gadījumā Piegādātājam līdz Vienošanās darbības beigām jāpiegādā Preces par cenām, kādas piedāvātās konkursa ietvaros.

1.5. Līgumi par konkrētu piegāžu veikšanu, kuri noslēgti saskaņā ar Vienošanos, pēc to parakstīšanas kļūst par Vienošanās neatņemamu sastāvdaļu (turpmāk – Līgums).

1. **Vienošanās summa**
   1. Pasūtītāja maksājumi Vienošanās darbības laikā nepārsniegs EUR 498 294.40 (četri simti deviņdesmit astoņi tūkstoši divi simti deviņdesmit četri *euro* un 40 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
   2. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
2. **Vienošanās darbības laiks un spēkā esamība**
   1. Vienošanās stājas spēkā tās abpusējas parakstīšanas brīdī un ir spēkā līdz īsākajam no šādiem termiņiem:
      1. līdz Vienošanās 2.1.punktā noteiktās summas izlietojumam;
      2. 12 (DIVPADSMIT) mēneši no Vienošanās spēkā stāšanās dienas.
   2. Ja Vienošanās darbības laikā netiek sasniegta Vienošanās 2.1.punktā noteiktā summa, Pusēm vienojoties Vienošanās darbības termiņš var tikt pagarināts saskaņā ar Publisko iepirkumu likumā noteikto.
   3. Pusēm ir tiesības jebkurā brīdī izbeigt Vienošanos, par to rakstiski vienojoties un rakstiski informējot par to otru Pusi ne vēlā kā 30 (trīsdesmit) kalendārās dienas iepriekš.
   4. Pusēm ir tiesības nekavējoties izbeigt Vienošanos, ja:
      1. kādai no Pusēm ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība;
      2. Pasūtītājs ir izbeidzis 2 (divus) saskaņā ar Vienošanos noslēgtos Līgumus.
3. **Pušu saistības**
   1. Piegādātājs apņemas veikt Preču piegādi Pasūtītājam saskaņā ar Vienošanās un Līguma noteikumiem.
   2. Ja Piegādātājs objektīvu iemeslu dēļ nevar piegādāt Preci, Piegādātājs par to informē Pasūtītāju Līguma 5.1.6.punktā noteiktajā kārtībā.
   3. Puses Vienošanās darbības laikā ievēro visu Vienošanās un Līgumā noteikto kārtību.
4. **Vienošanās un Līgumu grozījumi**
   1. Vienošanos vai Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.
   2. Grozījumi ir nebūtiski, ja tie precizē Vienošanās vai Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
   3. Puses ir tiesīgas veikt grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   4. Jebkuri Pušu veiktie grozījumi tiek noformēti rakstveidā un kļūst par Vienošanās vai Līguma neatņemamu sastāvdaļu.
5. **Nepārvarama vara**
   1. Puses tiek atbrīvotas no atbildības par pilnīgu vai daļēju Vienošanās vai Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Vienošanās vai līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Vienošanās vai Līguma saistību izpildi par neiespējamu, kā arī izlemj saistību turpināšanas (vai izbeigšanas) būtiskos jautājumus, un vienošanos pievieno līgumam. Saistību turpināšanas gadījumā, Pusesapņemas saistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Vienošanās vai Līguma. Saistību izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 6.3.punktam.
6. **Strīdu izskatīšanas kārtība**
   1. Strīdus, kas Pusēm rodas saistību izpildes gaitā, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Vienošanās. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Vienošanās vai Līgumā, Puses risina saskaņā ar spēkā esošajiem normatīvajiem aktiem.
7. **Citi noteikumi**
   1. Ja kāds no Vienošanās nosacījumiem zaudē spēku normatīvo aktu grozījumu rezultātā, Vienošanās nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
   2. Puses apliecina un garantē, ka tām ir tiesības parakstīt Vienošanos un tās uzņemas visas ar Vienošanos noteiktās saistības un pienākumus. Gadījumā, ja Vienošanos parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   3. Pasūtītāja vadītāja maiņa nevar būt par pamatu Vienošanās vai Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Vienošanās un Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   4. Informācijas apmaiņa starp Pusēm var notikt arī izmantojot e-pasta saraksti, kas kļūst par Vienošanās vai Līguma neatņemamu sastāvdaļu.
   5. Puses nav tiesīgas nodot savas tiesības un saistības, kas saistītas ar Vienošanos un izriet no tā, trešajai personai.
   6. Gadījumos, kas nav paredzēti Vienošanās un Līgumā, Puses rīkojas saskaņā ar spēkā esošajiem normatīvajiem aktiem.
   7. Vienošanās sagatavota latviešu valodā, uz 5 (piecām) lapām, 8 (astoņos) eksemplāros, visi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet citi – pie Piegādātājiem.
8. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Piegādātājs:**  **SIA “A.Medical”**  Reģ.Nr. 40103599415  Varkaļu iela 13A,  Rīga, LV - 1067  Banka: AS Swedbank  Kods: HABALV22  Konta Nr.: LV25HABA0551034365891  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Palkovs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E.Buša |  |
| **Piegādātājs:**  **„TRADINTEK” SIA**  Reģ. Nr.: 40003308634  Citadeles iela 2, Rīga, LV-1010  Konta Nr.: LV02HABA0001408032885  Banka: A/S SWEDBANK  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_  A. Packevičs | **Piegādātājs:**  **SIA “Arbor Medical Korporācija”**  Reģ. Nr. 40003547099  Meistaru iela 7, Valdlauči,  Ķekavas nov., LV - 1076  Banka: AS Swedbank  Kods: HABALV22  Konta Nr. LV98HABA0551000850592  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Rātfeldere |
|  |  |
| **Piegādātājs:**  **SIA “B.Braun Medical”**  Reģ.Nr. Nr. 40003277955  Adrese: Ūdeļu iela 16, Rīga, LV-1064  Banka: A/S SEB Banka  Kods: UNLALA2X  Konta Nr.: LV57UNLA0002080467128  \_\_\_\_\_\_\_\_\_\_\_\_\_  A.Gailītis | **Piegādātājs:**  **SIA „R.A.L.”**  Reģ. Nr.: 50003259951,  Brīvības iela 85  Rīga, LV-1001  Konta Nr.: LV55HABA0001408032222  Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  U.Ķelle |
|  |  |
| **Piegādātājs:**  **SIA ”Amerikas Baltijas Tehnoloģiju Korporācija”**  Reģ. Nr.: 50003399781  Gustava Zemgala gatve 62, Rīga, LV-1039  Konta Nr. LV06PARX0016271190001  Banka: AS CITADELE  Kods: PARXLV22  \_\_\_\_\_\_\_\_\_\_\_\_\_\_\_\_\_\_\_  R.Krūklis | **Piegādātājs:**  **SIA „DM Premium”**  Reģ. Nr.: 40103206925,  Kuldīgas iela 23-3  Rīga, LV-1007  Konta Nr.: LV65NDEA0000081996780  Banka: Luminor  Kods: NDEALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  L.Martinsone |